CELEX: 62012TN0192
Language: sk
Date: 2012-05-02 00:00:00
Title: Vec T-192/12: Žaloba podaná 2. mája 2012 — PAN Europe/Komisia

30.6.2012   
            
            
               SK
            
            
               Úradný vestník Európskej únie
            
            
               C 194/26
            
         Žaloba podaná 2. mája 2012 — PAN Europe/Komisia
   (Vec T-192/12)
   2012/C 194/43
   Jazyk konania: angličtina
   
      Účastníci konania
   
   
      Žalobca: Pesticide Action Network Europe (PAN Europe) (Brusel, Belgicko) (v zastúpení: J. Rutteman, advokát)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               určil, že rozhodnutie Komisie z 9. marca 2012, ktorým bola žiadosť o vnútorné preskúmanie podaná žalobcom posúdená ako neprípustná, porušuje nariadenie (ES) č. 1367/2006/ES (1) a Dohovor o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia („Aarhuský dohovor“),
            
         
               —
            
            
               zrušil rozhodnutie Komisie z 9. marca 2012,
            
         
               —
            
            
               nariadil Komisii, aby sa aj tak zaoberala meritom žiadosti o vnútorné preskúmanie, a to v lehote, ktorú Súdny dvor stanoví,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody.
   
               1.
            
            
               Prvý žalobný dôvod založený na tom, že sa žalovaná dopustila nesprávneho právneho posúdenia, keď rozhodla, že žalobca nesplnil podmienky prípustnosti stanovené v článku 11 nariadenia (ES) č. 1367/2006, keďže žalobca existoval už dva roky predtým, než podal žiadosť o vnútorné preskúmanie.
            
         
               2.
            
            
               Druhý žalobný dôvod založený na tvrdení, že žalovaná sa dopustila pochybenia, keď uviedla, že vykonávacie nariadenie (EÚ) č. 1143/2012 (2) nemôže byť považované za správny akt v zmysle článku 10 nariadenia (ES) č. 1367/2006, ako je definovaný v článku 2 ods. 1 písm. g) uvedeného nariadenia, keďže rozhodnutie o schválení prochlorazu je dostatočne individuálne určené vo svojich účinkoch a obsahu, aby bolo správnym aktom v zmysle článku 10 ods. 1 nariadenia (ES) č. 1367/2006.
            
         
      (1)  Nariadenie Európskeho parlamentu a Rady (ES) č. 1367/2006 zo 6. septembra 2006 o o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, s. 13).
   
      (2)  Vykonávacie nariadenie Komisie (EÚ) č. 1143/2011 z 10. novembra 2011, ktorým sa schvaľuje účinná látka prochloraz v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011 a rozhodnutie Komisie 2008/934/ES (Ú. v. EÚ L 293, s. 26).